d.osiguravanje zemljopisne uravnoteženosti uključivanjem svih država članica, država pristupnica i država kandidatkinja u skladu s memorandumom o razumijevanju, ako je to moguće, u mjere koje se financiraju u okviru ovog programa, a da se pritom ne ugrozi operativna učinkovitost; i

U ovom se izvješću navode glavni rezultati programa „Hercule II.” 2007. – 2013.,prihvaćenog 2007. radi poticanja mjera u području zaštite financijskih interesa Europske zajednice. Izvješće se temelji na neovisnom vrednovanju koje je naručio Ured Europske komisije za borbu protiv prijevara (OLAF), a provodio ga je vanjski ugovorni suradnikod ožujka do prosinca 2014., uz podršku i pod nadzorom upravljačke skupine sastavljene od službenika OLAF-a i Glavnog tajništva Komisije.

„podrška istragama” za borbu protiv prijevara i korupcije općenito; i

„cigarete”. To je učinjeno radi jačanja kapaciteta korisnika za suzbijanje krijumčarenja i krivotvorenja cigareta. Programom su, među ostalim, bila osigurana novčana sredstva za kupnju rendgenskih skenera za upotrebu na vanjskim granicama Unije radi otkrivanja krijumčarenih i krivotvorenih cigareta u vozilima ili kontejnerima te za kupnju i obuku pasa tragača.

Danska carinska uprava dobila je 2010. i 2011. bespovratna sredstva u iznosu od 335 000 EUR za kupnju rendgenskih skenera namijenjenih upotrebi na graničnim prijelazima kako bi se s pomoću 8 takvih uređaja za otkrivanje nezakonitih pošiljaka duhanskih proizvoda i mogućih drugih sastojaka koji se upotrebljavaju u nezakonitoj proizvodnji duhana povećali broj i kvaliteta carinskih kontrola u Danskoj. U prvih devet mjeseci uređaji su upotrijebljeni za gotovo 30 000 pregleda skenerom, u okviru kojih je bilo gotovo 400 uspješnih pronalazaka, a čime su omogućeni otkrivanje 9 000 kartona prokrijumčarenih cigareta i zapljene droga, alkohola i oružja.

Obuka, seminari i konferencije

Ova vrsta mjere bila je podijeljena u dva dijela:

konferencije, seminare i mjere obuke u okviru kojih se primjerice moglo širiti najbolju praksu u području borbe protiv prijevara, krijumčarenja i krivotvorenja cigareta, raditi na osvještavanju te unaprijediti sprečavanje tih pojava. Financijska je potpora bila osigurana i za posebnu obuku carinskih i policijskih službenika u području digitalne forenzike te

pravnu obuku, uključujući posebne komparativne studije prava potrebne za izradu političkih dokumenata i zakonodavnih prijedloga.

Informatička podrška

Programom je financirana kupnja baza podataka (pristup tim bazama) kojima se korisnici u državama članicama, npr. carina ili policija, koriste tijekom svojih istraga. Kupnju tih baza podataka izvršila je Komisija. One sadržavaju informacije o poduzećima, vlasništvu nad poduzećima, trgovinske podatke, podatke o kretanju brodova i podatke s teretnog lista. Programom se također podupirao razvoj posebnih informatičkih alata za automatsku analizu velikih količina trgovinskih podataka, čiji se rezultati upotrebljavaju za analize rizika i služe kao pomoć carinskim tijelima država članica pri usmjeravanju njihovih aktivnosti na područja rizika.

Proračun

Proračun (odobrena sredstva za preuzimanje obveza) za višegodišnji financijski okvir za 2007. – 2013. (MFF) iznosio je 98 525 000 EUR, tj. oko 14,3 milijuna EUR godišnje. Na grafikonu 1. prikazana je raščlamba prema vrsti mjere.

Grafikon 1.: Odobrena proračunska sredstva prema vrsti mjere (2007. – 2013.)

Na temelju Financijske uredbe financiranje u okviru programa „Hercule II.” može se provesti u dva oblika:

bespovratnim sredstvima nakon poziva na podnošenje prijedloga; i

ugovorima o javnoj nabavi nakon poziva za dostavu ponuda.

Bespovratnim sredstvima za tehničku pomoć moglo se pokriti do 50 % prihvatljivih troškova, do 80 % mjera obuke i do 90 % pravne obuke. Korisnici su bili:

a)nacionalne i regionalne uprave država članica ili država pristupnica (tehnička pomoć bila je ograničena na tu kategoriju);

b)istraživačke i obrazovne ustanove (njima nije bilo dopušteno podnijeti zahtjev za dodjelu tehničke pomoći u obliku bespovratnih sredstava, ali su mogli podnijeti zahtjev za financiranje obuke, seminara, konferencija, studija i mjera informatičke podrške); i